בפברואר 2016, ששון התחרה בגראנד סלאם פריז היוקרתי וזכה במדליית הכסף לאחר שהגיע עד הגמר בו הפסיד להיסאיושי הראסווה היפני. ב-27 במרץ זכה במדליית זהב בגראנד פרי טביליסי כשניצח בגמר את רוי מאייר מהולנד. באליפות אירופה באותה שנה שנערכה בקאזאן שברוסיה זכה שוב במדליית הכסף. בקרב הראשון בשלב שמינית הגמר הוא ניצח את אושנגי קוקאורי האזרי, ברבע הגמר ניצח את יוהאן מטיס האסטוני, בחצי הגמר את דניאל נתיאה הרומני ובגמר הפסיד לצרפתי טדי רינר.